Zëchta mô słowò przëdzél, òznôczającé rozdzelenié czegòs midzë jaczés òsobë ë danié dëcht przedzélu kòżdi z nych. Trepczik nimò wielu słowów dosebnëch, nëgò tipù (na przëmiôr òddzél-w banie, wëdzél-na ùniwersytece czë w ùrzãdze) ne samé zjawiszcze nazéwô jinaczi. Nôbarżi widzy mù sã stôré, pëszné słowò part, jaczé òznôczô dëcht le przëdzél jaczé dostôwalë nôleżnicë (a pò jich smierce téż gdowë) maszoperëji, ale téż je to synonim partëji, dzélu jaczis stowôrë ë wiele jinszëch. Prócz niegò dôwô do wëbierkù jesz przëdzelënk, dzél ë przëdzelenié.